钦定古今图书集成/明伦汇编/氏族典/第110卷 > 崔敬邕
## 钦定古今图书集成/明伦汇编/氏族典/第110卷 > 崔敬邕

按《魏书崔挺传》：“挺从祖弟敬邕，性长者，有干用。高祖
时，自司徒主簿转尚书都官郎中，所在称职，迁太子
步兵校尉。景明初，母忧去职。后中山王英南讨，引为
都督府长史，加左中郎将，以功赐爵临淄男，迁龙骧
将军、太府少卿，以本将军出除管州刺史。熙平二年，
拜征卤将军、太中大夫。神龟中卒，年五十七。赠左将”
军、济州刺史，谥曰恭。